Η **Τάμι Γουάινετ** (*γεννημένη ως Virginia Wynette Pugh: 5 Μαΐου 1942 - 6 Απριλίου 1998*) ήταν Αμερικανίδα τραγουδίστρια και τραγουδοποιός της κάντρι μουσικής σκηνής, καθώς και ηθοποιός και συγγραφέας. Θεωρείται μεταξύ των πιο επιδραστικών και επιτυχημένων καλλιτεχνών του είδους. Η Γουάινετ πρωτοστάτησε στην *"εισαγωγή*" της γυναικείας προοπτικής στον ανδροκρατούμενο χώρο της κάντρι μουσικής σκηνής, ενθαρρύνοντας και βοηθώντας σημαντικά άλλες γυναίκες καλλιτέχνιδες να ασχοληθούν με το συγκεκριμένο μουσικό είδος. Η χαρακτηριστική της φωνητική απόδοση έχει αναγνωριστεί από κριτικούς, δημοσιογράφους και συγγραφείς για τη μετάδοση μοναδικών συναισθημάτων. Είκοσι από τα single της βρέθηκαν στην κορυφή του Billboard Country Chart κατά τη διάρκεια της καριέρας της. Το πιο επιτυχημένο κομμάτι της *"Stand By Your Man*" έλαβε τεράστια αναγνώριση και θετικές κριτικές για την απεικόνιση της πίστης των γυναικών προς τους άνδρες συζύγους τους.

Η Γουάινετ γεννήθηκε και μεγάλωσε στην κομητεία Ιταουάμπα του Μισισιπή, Η.Π.Α. με τη μητέρα της, τον πατριό της και τους παππούδες της. Κατά τη διάρκεια των παιδικών της χρόνων, η Γουάινετ εργαζόταν ως συλλέκτρια βάμβακος μαζί με τα υπόλοιπα μέλη της οικογένειάς της, στο αγρόκτημά τους. Από νεαρή ηλικία είχε φιλοδοξίες να ασχοληθεί με το τραγούδι γι’ αυτό ξεκίνησε να ασχολείται με τη μουσική από τα εφηβικά της χρόνια. Παντρεύτηκε για πρώτη φορά σε ηλικία δεκαεπτά ετών, τον Επλ Μπερντ. Το 1965 το ζευγάρι χώρισε και η Γουάινετ μετακόμισε στο Νάσβιλ, Τενεσί για να ασχοληθεί επαγγελματικά με τη μουσική. Σύντομα γνώρισε τον δεύτερο σύζυγό της, Ντον Τσάπελ, υπέγραψε συμβόλαιο με την Epic Records και υπό την παραγωγή του Μπίλλυ Σερρίλ, το πρώτο της single κυκλοφόρησε το 1966 με τίτλο "*Apartment No. 9*". Ένα χρόνο αργότερα σημείωσε την πρώτη της εμπορική επιτυχία με το single «*Your Good Girl's Gonna Go Bad*», ενώ στα τέλη της δεκαετίας του ΄60, η καριέρα της Γουάινετ απογειώθηκε με την κυκλοφορία των νούμερο ένα singles "*I Don't Wanna Play House*", "*D-I-V-O-R-C-E*" και "*Stand By Your Man*".

Τη δεκαετία του 1970, η Γουάινετ ήταν μία από τους πιο δημοφιλείς καλλιτέχνες της κάντρι μουσικής και τακτικά ήταν στην κορυφή των charts. Την ίδια περίοδο, γνώρισε και παντρεύτηκε τον συνάδελφο και τρίτο κατά σειρά σύζυγό της, Τζορτζ Τζόουνς. Το ζευγάρι είχε μαζί μια ενδιαφέρουσα δισκογραφική καριέρα που οδήγησε σε πολλά νούμερο ένα singles και μια επιτυχημένη περιοδεία. Ωστόσο, η σχέση τους ήταν ταραχώδης και το ζευγάρι χώρισε το 1975. Από το τρίτο της διαζύγιο και ύστερα, την τελευταία εικοσαετία της ζωής της, η Γουαινέτ ηχογράφησε αρκετά νούμερο ένα κομμάτια, συμμετείχε σε τηλεοπτικές εκπομπές και παντρεύτηκε τον τέταρτο και τελευταίο σύζυγό της, Τζορτζ Ρίτσεϊ το 1978. Αρκετά προβλήματα υγείας του εντέρου είχαν ως αποτέλεσμα να νοσηλευτεί αρκετές φορές ενώ ο εθισμός της με συνταγογραφημένα παυσίπονα έχει επικρατήσει ότι οφείλεται για τον θάνατό της το 1998, σε ηλικία 55 ετών.

Πηγές
-----

* Stephen L. Betts. Flashback: Watch Tammy Wynette Spell Out ‘D-I-V-O-R-C-E’. RollingStone.com
* Tammy Wynette. AllMusic.com

Παραπομπές
----------

1. 1 2  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb13901305x. Ανακτήθηκε στις 10  Οκτωβρίου 2015.
3. 1 2  «Encyclopædia Britannica» (Αγγλικά) biography/Tammy-Wynette. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 31  Δεκεμβρίου 2014.
5. ↑  Ανακτήθηκε στις 21  Μαΐου 2019.
6. ↑  Ανακτήθηκε στις 20  Σεπτεμβρίου 2020.
7. ↑  devops (2 Ιανουαρίου 2013). «Hot Country Songs». *Billboard* (στα Αγγλικά). Ανακτήθηκε στις 20 Δεκεμβρίου 2022.
8. ↑  Trzcinski, Matthew (6 Δεκεμβρίου 2022). «Why Tammy Wynette's 'Stand by Your Man' Was So Controversial». *Showbiz Cheat Sheet* (στα Αγγλικά). Ανακτήθηκε στις 20 Δεκεμβρίου 2022.
9. ↑  «Itawamba County · Μισισίπι». *Itawamba County · Μισισίπι*. Ανακτήθηκε στις 20 Δεκεμβρίου 2022.
10. ↑  «Euple Byrd - Αναζήτηση Google». *www.google.com*. Ανακτήθηκε στις 20 Δεκεμβρίου 2022.
11. ↑  Rau, Nate. «Nashville songwriter Don Chapel dies at 84». *The Tennessean* (στα Αγγλικά). Ανακτήθηκε στις 20 Δεκεμβρίου 2022.
12. ↑  «Billy Sherrill» (στα αγγλικά). *Wikipedia*. 2022-12-04. .
13. ↑   *Apartment #9*, ανακτήθηκε στις 2022-12-20
14. ↑   *Tammy Wynette - Your Good Girl's Gonna Go Bad (Audio)*, ανακτήθηκε στις 2022-12-20
15. ↑   *I Don't Wanna Play House*, ανακτήθηκε στις 2022-12-20
16. ↑   *D-I-V-O-R-C-E*, ανακτήθηκε στις 2022-12-20
17. ↑   *Tammy Wynette - Stand By Your Man (Audio) (Pseudo Video)*, ανακτήθηκε στις 2022-12-20
18. ↑  «George Richey» (στα αγγλικά). *Wikipedia*. 2022-12-15. .
19. ↑  «The Death of Tammy Wynette Still Remains a Mystery to Country Fans» (στα Αγγλικά). 11 Απριλίου 2022. Ανακτήθηκε στις 20 Δεκεμβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 102397755
* **Europeana**: agent/base/62115
* LCCN: n84157898
* ISNI: 0000 0000 7367 3637
* GND: 122303970
* SUDOC: 084289201
* BNF: cb13901305x (data)
* BIBSYS: 7053701
* MusicBrainz: 26fe36eb-fd75-4799-bf0f-fa502a7bcfe8
* NLA: 40661032
* NKC: xx0023594
* BNE: XX1575577

 |

 |